JohanHeinsen/ENO huggingface dataset:
Aarhuus Stifts-Tidende, 1845-03-18
Fuldstændig Formularbog, 3die forøgede Oplag, 10 8 ; Fuldstændig dansk Huusret for Hvermand, 2det forøgede Oplag, 3 28 3 ½, Haandbog for Sognefogder, 4 ; Haandbog for Sogneforstandere, 6 ; Landboret, eller Lov og Ret for Herremænd og Bønder; Fremmedordbog for Hvermand, 6 ½, Brevbog for Sognefogder, 4 1; Brevbog for Hvermand, 4 ; Dansk Sørret, 9 ; Dansk Borgerret, indb. 15 1/3 Maanedstidende for Lov og Ret, Hefte, 9 P. faaes hos C. R. Kirkerup.
Aarhuus Stifts-Tidende, 1845-03-18
Subskription. paa Bibelens Pragtudgave, hvoraf er udkommet 14 Hefter a 24 s., modtages fremdeles hos C. N. Kirkerup.
Aarhuus Stifts-Tidende, 1845-03-18
Ankomne Bognyheder. Jens Baggesens Biographie, 2det Binds 2det Hefte, 1 3, Den evangeliske Forening for Gustav Adolph Stiftelsen, af Dr. C. Michelsen, 1 Danske Ordsprog og Mundheld, samlede af N. F. S. Grundtvig, 24; Den unge Christen.
Aarhuus Stifts-Tidende, 1845-03-18
Betragtninger fra Ynglingen ved Confirmationen og ud over Livets Bane. Efter Opiz's Heilige Stunden eines Junglings", oversat af S. N. Albrectsen, Cand. theol. 8 Læse- og Hukommelses-Øvelser, eller Læsebog for Almueskolernes nederste Klasse, af C. Clausen, 24 s. Andr. Chr. Wissing.
Aarhuus Stifts-Tidende, 1845-03-20
No 48. den 20de Marts. Torsdagen. privilegeret. Kongelig Stifts-Tidende. Aarhus
Aarhuus Stifts-Tidende, 1845-03-20
Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1845-03-20
Fædrelandet.
Aarhuus Stifts-Tidende, 1845-03-20
Kjøbenhavn, den 15de Marts. Jgaar holdt det kongl. Videnskabernes Selskab et Møde i Kongens Palais. Hs. Majestæt behagede Selv at indtage Forsædet og lede Forhandlin(Aftenbl.) gerne.
Aarhuus Stifts-Tidende, 1845-03-20
Overhofmarschal, Kammerherre Levetzau er ved at falde paa en Trappe, som en Følge af et apoplectisk Tilfælde, kommen slemt til Skade. Han maa holde Sengen; men man haaber dog, at Faldet ikke vil have videre farlige Følger.
Aarhuus Stifts-Tidende, 1845-03-20
Collegialtidenden for idag indeholder Anordningen ang. Oprettelsen af en Criminal- og Politi=Ret i Kjøbenhavn, der skal begynde sin Virksomhed den 1ste Juli d. A.
Aarhuus Stifts-Tidende, 1845-03-20
Jfølge Cancelliets Resolution vil der blive ansat en Prøveprocurator i Aarhuus Amt, med Forpligtelse til at tage Bopæl i Aarhuus. (C. Td.)
Aarhuus Stifts-Tidende, 1845-03-20
Ved det skandinaviske Selskabs Møde i Aftes var ogsaa Bonden Laurids Skau tilstede. Hans Skaal blev udbragt med et 9 Gange gjentaget Hurra. Derefter udbragte Laurids Skau, med Diervhed og Lune, stadigt afbrudt af enthusiastiske Bifald, en Skaal for: "at Hs. Majestæt ved en Declaration vilde erklære Slesvig for en uadskillelig Deel af Danmark, og med sin kongelige Myndighed forsvare og haandhæve Slesvigerne som Danske, med hvem de vare rede til at dele Godt og Ondt." Der holdtes Foredrag af Prof. Schouw, Pastor Grundtvig, Prof. Sommer, Pastor (Brig. Td.) Helweg, u.
Aarhuus Stifts-Tidende, 1845-03-20
Som bekjendt blev der i sin Tid anlagt Sag, af Forvalter Lassen paa Rosenfeldt imod 48 Gaard brugere af Sværdborg Sogn, i Anledning af et i Sjællandsposten for Aaret 1841 indrykket og af Procurator Ahrenzen conciperet Andragende til Kongen, hvori de søgte at bevirke Tilbagekaldelsen af 2 Cancelli-Resolutioner og forøgede Deputater af Tørv. og Byg til Sognets Skolelærere. J dette Andragende var yttret, at Resolutionerne vare byggede paa feilagtige Erklæringer, og at Rosenfeldts Eier lader hele Skolepatrons-Functionen udføre ved sin Forvalter, en Mand, som, naar han holdes nøie til Lyset, det vil opdages om, at han just ikke fortjener den største Tillid eller Tiltro, og allermindst offentlig Troværdighed. Disse sidste af Forvalter Lassen paaankede Yttringer bleve saavel ved Wordingborg søndre Birk, som ved Landsoverrettens Dom mortificerede, og de ovennævnte Gaardbrugere idømtes hver en Mulct af 50 8 til Præsts Amts Fattigkasse og 1 Aars Censur. Høiesteret har stadfæstet Landsoverrettens Dom. Den Svensker, som hos en Handlende paa Østergade forsøgte at udgive en falsk Seddel paa 500 Banco, var en Landmaaler Nilson fra Lund, som hos de derværende Studenter i længere Tid har drevet en meget indbringende Laaneforretning til en Rentefod af ikke mindre end - 500 Procent om Aaret, Hjemme hos ham fandtes Stemplerne til de falske Sedler og en stor Mængde Panter af alle Slags. Baade han og Konen sidde arresterede. Md. Derancourts Benefice (see vor sidste Avis) var en sand Fest. Alt var udsolgt, og Folk maatte, førend Theatret aabnedes, opstilles i Rækker, hvilket er en stor Sieldenhed hos Jtalienerne. Ved Sangerindens Jndtrædelse modtoges hun med en bifaldsstorm, og en af Landets høieste Damer var saa naadig at tilkaste hende en Krands. Dette gav Signalet til en almindelig Kasten med Blomster og Krandse, der var saa stor og almindelig, at vi endnu hertillands ikke have seet Magen. M. Derancourt blev i Aftenens Løb fremkaldt 5 Gange. (Flyvep.)¬
Aarhuus Stifts-Tidende, 1845-03-20
J Onsdags Aftes gaves Hugenotterne første Gang i denne Saison. Huset var meget daarligt besøgt, men det tilstedeværende Publikum lønnede de Spillende med fortjent Bifald. Hr. Albrecht havde overtaget Hansens Parti i dennes Sygdom; han udførte det tilfredsstillende og høstede megen Applaus, der var saameget mere fortjent, som han havde maattet indstudere Partiet i 2 Dage. (Brig. Td.)
Aarhuus Stifts-Tidende, 1845-03-20
Fem svenske Studenter fra Lund, der, efter et Besøg i Kjøbenhavn, i Tirsdags vilde vende tilbage. over Jsen, bleve under det stærke Sneefog samme Aften underveis saa haardt medtagne af Kulden, at den Ene af dem endog blev liggende paa Jsen og frøs ihiel, medens de Øvrige, ikke istand til at medtage ham, kun med den yderste Anstrængelse naaede Malmø, hvor To af dem endnu ligge syge. (Khvnsp.)
Aarhuus Stifts-Tidende, 1845-03-20
Tvende Tørvebønder skulle Natten mellem 11te og 12te de være fundne ihielfrosne paa deres Vogne, den Ene i Nærheden af Rudersdal, den Anden ikke (Flyvep. langt fra Bloustrød.
Aarhuus Stifts-Tidende, 1845-03-20
Ved Transporten af en Drift Stude fra Sverrig over Jsen traf det i Forgaars, at der ved Toldboden opstod Forvirring i Toget, da Vagtens Tromme rørtes, og flere af Studene fandt Leilighed til at undvige og vende tilbage til deres Fædreland, dersom de ikke flakke omkring paa den store Jisstrækning mellem (Aftenbl.) Landene.
Aarhuus Stifts-Tidende, 1845-03-20
J denne Tid, da Jsen har forvandlet Øresund til en Landevei, sees mange Svenskere i Kjøbenhavn, hvilke der forsyne sig med Kolonialvarer, som skulle være langt billigere her end i Sverrig; det vil da sige, naar de indsmugles. Vore Handlende staae sig vel derved, men det svenske Toldvæsen vilde vist være ilde tjent med, om denne Trafik skulde vare længe. (L. F. Av.)- Det har været en glædelig Uge denne sidste for Finantserne. Der er besparet en Appanage af c. 30000 8, og vi ere blevne frie for den skammelige marokkanske Tribut, med andre Ord: 51000 1 om Aaret; det er dog tilsammen en Besparelse af omtrent 89,000 om Aaret, hvormed Renten af mere end 2 Millioner af vor Statsgjæld kan dækkes. (S. Bl.)
Aarhuus Stifts-Tidende, 1845-03-20
Af en Bekjendtgjørelse fra den ædle Menneskeven, Capt. Turen sees, at henved 500 fattige Familier, ere i denne Vinter ved hans Forsorg blevne lindrede i deres Trang og Elendighed, ved Hjælp af de til ham indkomne milde Gaver af Penge, Klædningsstykker, Linned og Sengklæder, Jldebrændsel, Bespiisningsbilletter a. Ved at uddeele de mig anfortroede Gaver, siger han i sin Bekjendtgjørelse – har jeg især taget Hensyn til Familiernes Trang og Værdighed, deres Størrelse, om der var Sygdomme tilstede, om smaae Børn eller gamle affældige Mennesker bidroge til Trangen, osv., og rettet mig efter Omstændighederne, saaledes som jeg har fundet disse virkeligen at være tilstede i de Paagjældendes Hjem; jeg har søgt Armoden og Elendigheden, hvor den var størst og meest trykkende. – J Pederhvidtfeldtstræde No 94, i Baghuset, paa Qvisten, boer et Par Saarige gamle Ægtefolk, der forgiæves i denne Vinter have forsøgt at faae Adgang til Brændselsbjælp. Capt. Tuxen har, ved at yde den 4 Fugentlig til Brød, maaskee reddet dem fra Hungersdøden. J samme Huus, men i Forhuset paa Qvisten, boer en ulykkelig Enke med 6 nogne Børn, der ligge paa det bare Gulv, og som ikke have det Nødtørftigste til Livets Ophold. Hertil føie vi, at Grønnegade 267, 3die Sal, lever en fattig arbeidsløs, Skrædermester i den kummerligste Armod, med Kone og 5 Børn. Han har, fuld af Fortvivlelse, søgt om Hjælp, men ikke erholdt saadan, formodentlig fordi han er Mester." Vi henlede netop Velgjørendes Opmærksomhed paa disse Sorgens Boligger, for at Jngen skal være i Forlegenhed med at vide, hvor der ere hvir(Flyvep.) kelige Trængende.
Aarhuus Stifts-Tidende, 1845-03-20
Den bekjendte Landsover- samt Hof- og Stadsrets=Procurator Lange, der, medens han var i Besiddelse af sin Fornufts Brug, var anseet for en af vore dygtigste Jurister, er død, 52 Aar gammel. Hans Enke, Levine Ballin, bekjendtgjør hans Dødsfald saaledes: "Min eiegode Mand endte sine jordiske Lidelser den 10de dennes, for at indgaae til den Fred, hvortil han saa høiligen trængte. Hans ædle Hjerte og fordums saa store og udmærkede Aandsevner offrede han sine trængende og ulykkelige Medmennesker, uanseet at Miskjendelse og Utaknemmelighed som oftest blev hans Løn."- Af Repræsentantmødernes Forhandlinger seer man, at Staden paa Grund af Lehmanns Popularitet har havt en Extraudgift af 1221 s. for at forebygge, at det enthusiastiske, men i sin Enthusiasme, blinde Folk skulde give noget Anstød til Skade for sig selv eller Høiesteretsadvocaten. Denne Omhu er Tak værd, ei mindre den, der forskaffer en stakkels udtjent blind Betjent 150 Pension, medens en aflægs Folkelærer kun faaer 1/3 1/2 Deel. Blindheden har saavel paa det ene som det andet Sted vakt en priisværdig Medlidenhed. Under Titel af "Le Nord, vil om kort Tid paa dansk Grund udkomme en fransk Journal, hvis Planer, efterhaanden i strængeste Udvalg at optage de nyeste æsthetiske Frembringelser af den franske Literatur, Noveller, mindre Romaner, Charakteertegninger, Brudstykker af interessante historiske Arbeider, Anecdoter, osv. For at gjøre denne Lecture tilgængelig for et større Publikum, vil den blive forsynet med korte, paa Fransk affattede Anmærkninger og Notitser. Dette Foretagende vil vel neppe Andet end vinde Jnteresse hos den dannede Læseverden, der vistnok længe og paa mange Maader har følt Savnet af en stadig og lidet bekostelig Forbindelse med denne storartede og interessante Literatur, saameget mere som Prisen, efter hvad vi vide, bliver ualmindelig billig. Da vi have erfaret, at Flere have ængstiget sig over, at det forhen omtalte Fruentimmer, der havde kastet et andet Skedevand i Ansigtet, af Hof- og StadsRetten er blevet frifundet, uden samtidigen dermed, paa Grund af sin findsforvirrede Tilstand, at være blevet dømt til at tages i Forvaring af Øvrigheden, troe vi at burde gjøre opmærksom paa, at Stadsphysicus og Sundhedscollegiet have været enige i at antage, ikke alene at Tiltalte i Gjerningsøieblikket havde været i en Tilregnelighed udelukkende Tilstand, men tillige at Sindsforvirringen nu er ophørt. Sagen bliver formodentlig indanket til Høiesteret, og Sundheds collegiet vil sandsynligviis i saa Fald, inden dens endelige Paakiendelse, komme til at yttre sig over det med Hensyn til Andres Sikkerhed ikke uvigtige Spørgsmaal, om Tiltalte ogsaa kan ansees at være saaledes restitueret, at intet Tilbagefald er at befrygte. (Fdrl.)¬
Aarhuus Stifts-Tidende, 1845-03-20
- En ung polytechnisk Student, fine Forældres Haab og Glæde, er død i disse Dage af et Saar, han tilføiede sig i Fingeren, og hvortil der i Laboratoriet kom en giftig Vædske, der hurtigt forplantede sig i Legemet og voldte en Hjernebetændelse.
Aarhuus Stifts-Tidende, 1845-03-20
Hos en Spekhøker hændte sig forleden følgende Curiosum: En Sjouer, som var nede at kjøbe sig en Polak (halvt Brændeviin og Mjød), saae Leilighed ved Bortgangen, da Madamen noget tidligt forlod Boutiken, at medtage en af de sammesteds til Salg hængende Sider røget Flæsk. J Døren møder han Spekhøkeren, som vil ind i sin Boutik. Smør Dem ikke paa Flæsket!" siger Gavtyven, og Eieren svarer troskyldig: "Nei, jeg skal nok vogte mig. Først da han kom ned til Konen, fik han Øinene op og saae, at Flæsket ikke var solgt, men stiaalet. Han gjorde Anskrig, thi nu vilde han gjerne smøre sig paa Flæstet, men forsilde. Det var forsvundet. (Flyvep.)
Aarhuus Stifts-Tidende, 1845-03-20
Den forrige Bügelske Gaard, nu tilhørende den borgerlige Forening, er solgt til Directionen for Fødselstiftelsen for 53,000 P. Gaarden No 46 i Raadhuusstrædet (Secretair Steendrups Stervbo tilhørende) er solgt ved Auction til Høiesteretsadvocat Liebenberg for 32,600 8.
Aarhuus Stifts-Tidende, 1845-03-20
J et Huus paa Brylle Mark, i Fyen, ere i forrige Uge Mand og Kone ihielfrosne. De vare Begge i en Alder af henved 80 Aar, og beboede, som Jndsiddere, en ussel faldefærdig Hytte, hvor Kulde og Hunger var deres Lod. – Som en Mærkelighed kan tillige anføres, at det der i Sognet, i de senere Aar, nu 3 Gange har været Tilfældet, at Mand og Kon paa eengang have fulgt hinanden i Graven. (Hp. Av.) Hos Snedker Lars Bruun i Giislev, 2 Miil fra Nyborg, hændtes det forleden Aften, at da Mandens Søn vilde gaae over Gaarden til sit Kammer, for at begive sig til Ro, foer en Person, hvem han naturligviis maatte antage for en Tyv, ud af den aabent staaende Dør, og da Personen, paa hans Tilraab, ikke vilde staae, men fortsatte Flugten, kastede den unge Bruun, der tilfældigviis havde et ladt Gevær i Haanden, dette til Kinden og trykkede det af, i den Hensigt at ville saare Tyven i Benene, uheldigviis sigtede han imidlertid for høit, saa at Haglene gik ind i Livet paa den Bortflygtende, og at der kun er lidet Haab om, at han lever. Det viste sig siden, at Tyven var en Bødker fra Gudme. (Brig. Td.)¬
Aarhuus Stifts-Tidende, 1845-03-20
J et Brev af 28de Febr. fra Fredericia i Khvns posten hedder det: "Ved den i Fredericia garnisonerende 13de Linieinfanteribataillons 1ste Compagni skulde Premierlieutenant v. H. have nogle Øvelser med Compagniets Mandskab, og en Soldat, som var Tjener hos Compagniets Chef og samme Dag havde erholdt Ordre af denne at forblive i Capitainens Huus, udeblev derfor fra disse Øvelser. Men da Lieutenanten gjentagende sendte Bud efter ham, indfandt han sig noget efter at Øvelserne havde begyndt, og skjøndt Karlen nu beraabte sig paa sin Capitains Ordre, som han troede at skulle lyde, faldt dog Lieutn. v. H. over ham med en saa alvorlig Tugtelse, idet han bearbeidede forskjellige Dele af hans Legeme, at den ynkeligt tilredte Karl strax maatte paa Sygehuset, hvor han siden den 9de Febr. har ligget, uden at det endnu er godtgjort, hvorvidt denne Behandling kan have berøvet den ellers sunde og raske Karl hans Helbred for Fremtiden.
Aarhuus Stifts-Tidende, 1845-03-20
Det Passerede kom ogsaa strax for høie Vedkommendes Øren, og Brigadegeneralen saae selv Karlen i den lidende Forfatning, ligesom Bataillonens Commandeur kort derefter viste sig for Compagniets opstillede Mandskab, hvilket just skulde have aftalt at ville føre Klage, over Lieutenanten, da det ei skal være et enestaaende, Exempel paa samme Officiers Tugtelsesmaade. Men denne pludselige Fremtræden af Bataillonscommandeuren gjorde Soldaterne stumme, og ingen Klage fremførtes. Jmidlertid fik Lieutenanten et Par Dages Stuearrest.
Aarhuus Stifts-Tidende, 1845-03-20
Om en i Høggild Mølle, ved Viborg, nylig passeret Misgierning, idet en ulykkelig Pige er bleven anden Gang efterstræbt paa Livet, meddeler "Viborg Avis" følgende Beretning: Da Herredsfogden i Fiends Herred havde modtaget Underretning om, at en ung Pige, Maren Christensdatter, 3die Paaskedag 1833 var bleven overfalden og mishandlet paa Resen Hede, forklarede bemeldte Pige under den anstillede Undersøgelse, at hun Aftenen forud havde været samlet med en Deel andre unge Mennesker hos hendes Fader, en Gaardmand i Høggild i Resen Sogn, hvorfra hun om Morgenen i Dagbrækningen Kl. 3 a 4 i Følge med sin Søster havde begivet sig paa Veien til sin Tjeneste i Daugberg; da Søsteren havde fulgt hende et Stykke paa Vei, vendte denne tilbage, og hun fortsatte Touren alene. Da hun kom i Nærheden af Landeveien, som gaaer fra Skive til Horsens, et Par Bosseskud fra et Sted, der kaldes Kongens Huus, sprang en slet klædt Person af et uhyggeligt Udseende frem ved en liden Brink og greb fat i en lille Pakke med Klædningsstykker, som hun havde i Haanden; men da hun holdt igjen, kastede han hende til Jorden og begyndte, uagtet hendes Skrig, at skjære hende med en Tollekniv over Haandledet paa den ene Haand, som han holdt saa fast, at hun næsten tabte Følelsen i den, saaledes at hun alene antog, at Grunden til at den ikke trængte dybere ind var, at Kniven var meget sløv; han slap derpaa Haanden og gav sig til at skjære hende i Halsen, uden at hun, deels formedelst Skrækken hun var kommet i og deels fordi han havde sat det ene Knapaa hendes Bryst, var istand til at værge sig; men efterat have skaaret nogle Gange frem og tilbage, reiste han sig, slog hende nogle Slag i Hovedet med en lille Kjep og sparkede hende med sine Træskoe, hvorpaa han forlod hende med de Ord: "at hun Fanden tage ham en anden Gang skulde faae noget mere." Pakken, der var falden fra hende, havde han efterladt og skyndte sig vester efter, som henad Resen By, hvorimod hun i sin Angst, istedetfor at gaae til Kongens Huus, hvor Folkene, efter hvad der senere oplystes, formodentlig allerede vare opstaaede og saaledes rimeligviis vilde have opsporet Gierningsmanden, søgte tilbage til sit omtrent 1/2 Miil derfra beliggende Hjem, hvor hun efter nogle Timers Forløb, fuldkommen kraftesløs og blodig indfandt sig. Saarene vare imidlertid ikke dybe og farlige, og ved de fortsatte Undersøgelser var det aldeles ikke muligt at opdage det mindste Spor af Gierningsmanden, og ingen mistænkelige Personer havde i de Dage været seete der i Nærheden.
Aarhuus Stifts-Tidende, 1845-03-20
Et agtværdigt gammelt jødisk Ægtepar, Kjøbmand Henrich Bendix Wulff og Kone i Aalborg, kan første Paaskedag høitideligholde sit Guldbryllup.
Aarhuus Stifts-Tidende, 1845-03-20
Den alderstegne Jubelolding er ogsaa næsten 50aarig Borger, og saaledes tillige een af de ældste nulevende Borgere i Aalborg. Om føie Tid forestaaer der ogsaa Aalborgegnen et interessant Dobbelt Jubilæum, idet den agtværdige Pastor Rehders i Skjære feirer sit 50 Aars Jubilæum som Præst i eet og samme Embede. Hans Formand, Pastor Kampmann, beklædte samme Embede i 53 Aar, og Skjære Sogn frembyder saaledes den, i sig selv vist tillige priselige, Mærkværdighed, i over et Aarhundrede kun at have havt to Præster. (Aalb. Av.)
Aarhuus Stifts-Tidende, 1845-03-20
Handels-Efterretninger. Handels-Td. anmelder 12 navngivne Handelsreisende, som i Aaret 1844 have gjort sig skyldige i Overtrædelse af Forordn. om Fremmedes Handelsberettigelse, og derfor ere ikjendte Mulcter.
Aarhuus Stifts-Tidende, 1845-03-20
Befordringer og Afgang. Under 13de ds. har Hs. Maj. allernaadigst beskikket personel Capellan for Skjelby og Gunderslev M. i Sjælland, J. Bang, til residerende Capellan for Besser og Onsberg Menigheder, paa Samsø.
Aarhuus Stifts-Tidende, 1845-03-20
Prædikanter paa Skjærtorsdag. Høimesse, Domkirken Hr. Pastor Jespersen; Frue Kirke Hr. Consistorialraad Brix; Hospitalskirken Kl. 10 1/2 pr. Catechet Lyngbye. Aftensang i Domk. Hr. Catechet Lyngbye.
Aarhuus Stifts-Tidende, 1845-03-20
Langfredag. Holmesse, Domkirken Hr. Pastor Topsøe, Frue Kirke Hr. Consistorialraad Brix; Hospitalskirken Kl. 10 1/2 Hr. Pastor Fonss. Aftensang i Domkirken: Hr. Pastor Fonss.
Aarhuus Stifts-Tidende, 1845-03-20
Bekjendtgjørelser. Anden Paaskedag afholdes Bal i Selskabet Polyhymnia. Fremmede, der önske at deeltage og indføres af een af Selskabets Medlemmer, kunne afhente Billet hos Undertegnede. Ballet begynder Kl. 7. J. C. Gerdes. E. Bech.
Aarhuus Stifts-Tidende, 1845-03-20
Læseforeningen for Aarhuus og Omegn. Generalforsamling Torsdagen den 3die April, om Aftenen Kl. 7.
Aarhuus Stifts-Tidende, 1845-03-20
J Boet efter Justitsraad Amtsforvalter Walleur og senere afdøde Enkefrue foretages en Skiftesamling paa Raadstuen heri Staden Fredagen den 11te April førstkommende, om Eftermiddagen Kl. 4, hvor da Boets Vedkommende ville blive gjorte bekjendte med hvad der i dette hidtil er passeret med de anmeldte Fordringer, navnligen en af Pastor Henneberg nedlagt Paastand om at kjendes eiendomsberettiget til en i Boet forefunden, med Transport til hans Hustrue, forsynet Kongl. Obligation, stor 500 , hvorhos disse ville blive opfordrede til, i saa Henseende at erklære sig. Saafremt ikke uforudseete Forhindringer herfor indtræffe, vil Boet formeentligen ved denne Samling vorde optagen til Slutning, og Tiden til Fremlæggelse af Decision og Repartition vorde bestemt. Dette bekjendtgjøres herved i Henhold til Bestemmelserne i Pl. 5te Juli 1822. Aarhuus Skifteret, den 17de Marts 1845. Engelsted. Fleischer.
Aarhuus Stifts-Tidende, 1845-03-20
J Forbindelse med en af mig udstædt Politi=Placat, som er bleven bekjendtgjort ved Kirkestævne, ei alene Sognene her i Jurisdictionen, men ogsaa i Galthen, Nørre, Sønder og Mols Herreder i Randers Amt, samt i en Deel Sogne i Vesterlisberg Herred, advares herved Alle og Enhver om, at afholde sig fra at møde ved de Smugmarkeder, som hidtil have fundet Sted ved Løgten og Veilby Kroer, da disse, som aldeles ulovlige, ingenlunde maae taales, og Enhver, som indfinder sig ved disse Markeder eller Samlinger, strax vil blive bortviist, og derhos vil udsætte sig for at blive draget til Ansvar for Overhørighed imod dette Forbud. Rougso a. Herreders Contoir i Randers, den 16de A. L. Reiersen. Marts 1845.
Aarhuus Stifts-Tidende, 1845-03-20
Arvingerne efter afdøde Enkemadame Havemann, blive herved, i Henhold til Pl. 21de April 18242, indkaldte til en Skiftesamling, som af Undertegnede, Executores testamenti, er berammet til Afholdelse i Stervbo gaarden & 32 i Veile, Mandagen den 7de April næstkommende, Formiddag Kl. 9, hvor da vil blive taget Bestemmelse angaaende Realisationen af Boets faste og rørlige Eiendomme og Effecter, Opsigelse og Indfordring, af sammes Activa og andet udestaaende Tilgodehavende m. m. - Veile, den 15de Marts 1845. R. G. Borch. Sylding sen.
Aarhuus Stifts-Tidende, 1845-03-20
Kongeligt Classelotteri. Til 2den Classe, der trærkes den 31te Marts, kan dagligen i min Collection Lodsedler blive fornyede a 3 pr. Stk. og nye Lodsedler erholdes a 5 2 pr. Stk. Aarhuus, den 16de Marts 1845. W. J. A. Lewerkhuusen, Mindegade 30.
Aarhuus Stifts-Tidende, 1845-03-20
De ærede Familier, som have tegnet sig paa min Jndbydelsesplan, tjener det til behagelig Efterretning, at jeg til Foraaret agter at indtræffe til Aarhuus, for at begynde min Underviisning i Musik og Sang. Ønske Flere at benytte samme, ville de behage at henvende sig til S. T. Hr. Overkrigscommissair Elmquist. Kjøbenhavn, den 11te Marts 1845. Chr. Slass.
Aarhuus Stifts-Tidende, 1845-03-20
Undertegnede anbefaler sig med flere Slags færdige moderne og simple Sophaer, Lænestole, Natstole, Sove stole, Alt med eller uden Springkjedre, Børnestole, Contoirstole og ordinaire Stole, hvormed jeg er godt forteret. Endvidere modtages gammelt Arbeide til Reparation og Udstopning. For Solidhed indestaaes. C. Dich, Stolemagermester, a 69 paa Middelgade.
Aarhuus Stifts-Tidende, 1845-03-20
Hatte-Oplag, af Sören Toftes Fabrique i Kjöbenhavn, forefindes i mange forskjellige Fiinheder & Facons B. Lehmann. hos Klæder-Magazin. Til Efterretning, for saavel Inden, som Udenbyes, har jeg den Ære at bekjendtgjøre, at min Boutik i denne Tid er bleven forøget med et Parti Sommerarbeide, bestaaende af moderne Sommerfrakker i alle Størrelser og Fiinheder, dito Mandarinfrakker, med og uden Vatering, dito Beenklæder af alle Couleurer; endvidere et stort Parti Veste af det moderneste Tøi. Ligeledes er til Salg endeel brugte Klæder, som sælges langt under deres Værd, og bemærkes tillige: at deriblandt er en Deel passende C. Christensen, for Confirmanter. Skrædermester.
Aarhuus Stifts-Tidende, 1845-03-20
Shawler, saavel Franske, som Silke, især anbefalende til forestaaende Confirmation, ere arriverede med Dags-Posten, og sælges billigst muligt hos N. & M. Lazarus.
Aarhuus Stifts-Tidende, 1845-03-20
Nye Messina Appelsiner og Citroner faaes i Kister og mindre Dele hos N. H. Larsen ved Aaen.